15 студзеня міністр замежных спраў РФ Сяргей Лаўроў заявіў, што Беларусь і Расія падпішуць дамову аб узаемным прызнанні віз найбліжэйшым часам. Каб мяжа была празрыстая, трэба, каб нашы дзеянні былі сінхранізаваныя. Так што мы цалкам за тое, каб у нас наогул не было ніякіх межаў— сказаў Лаўроў. Але калі ва ўмовах, вельмі няпростых для Расіі з пункта гледжання тэрарыстычных пагроз, беларускія сябры літаральна без папярэджання абвясцілі, што 80 краін маюць права для сваіх грамадзян бязвізава ўязджаць у Беларусь на некалькі дзён, гэта, вядома жа, дало некаторы разнабой у сітуацыю — дадаў ён. 